Sklep predsednika Splošnega sodišča z dne 11. novembra 2013 –
CSF proti Komisiji
(Zadeva T‑337/13 R)
„Začasna odredba – Varovanje zdravja in varstvo potrošnikov in delavcev pred tveganji, ki izhajajo iz uporabe strojev – Ukrep danskih organov o prepovedi vrste večnamenskih strojev za zemeljska dela, ki niso opremljeni s primerno varovalno konstrukcijo – Odločba Komisije, da je ukrep upravičen – Predlog za odlog izvršitve – Neobstoj nujnosti“
1.                     Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Diskrecijska pravica sodnika za začasne odredbe (členi 256(1) PDEU, 278 PDEU in 279 PDEU; Poslovnik Splošnega sodišča, člen 104(2)) (Glej točke od 21 do 23.)
2.                     Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Dokazno breme – Finančna škoda – Obveznost konkretnih in natančnih navedb, podprtih s podrobnimi listinskimi dokazi – Položaj, ki bi lahko ogrozil obstoj družbe tožeče stranke ali nepopravljivo vplival na njen položaj na trgu (člena 278 PDEU in 279 PDEU; Poslovnik Splošnega sodišča, člen 104(2)) (Glej točke 31, od 41 do 43, 45 in 53.)
3.                     Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Upoštevanje pomanjkljive skrbnosti tožeče stranke (členi 256(1) PDEU, 278 PDEU in 279 PDEU; Poslovnik Splošnega sodišča, člen 104(2); Direktiva Evropskega parlamenta in Sveta 2006/42, člen 11) (Glej točke 32, 37 in 39.)
Predmet
Predlog za odlog izvršitve Sklepa Komisije 2013/173/EU z dne 8. aprila 2013 o ukrepu Danske v skladu s členom 11 Direktive 2006/42/ES Evropskega parlamenta in Sveta o prepovedi vrste večnamenskih strojev za zemeljska dela (UL L 101, str. 29).
Izrek
1.
Predlog za odlog izvršitve se zavrne.
2.
Odločitev o stroških se pridrži.